Nøgleord

Sammendrag



Nøgleord

1. EU-retten – fortolkning – metoder – fortolkning på grundlag af ordlyd, sammenhæng og formål

2. Fri bevægelighed for personer – etableringsfrihed – fri udveksling af tjenesteydelser – arbejdstagere – anerkendelse af erhvervsmæssige kvalifikationer – direktiv 2005/36 – generel ordning for anerkendelse af uddannelsesbeviser – adgang til arkitekterhvervet – betingelser – i besiddelse af et uddannelsesbevis, som ikke er opført i bilag V, nr. 5.7 – specifikke og særlige årsager – kumulative betingelser

[Europa-Parlamentets og Rådets direktiv 2005/36, art. 10, litra c), og bilag V, nr. 5.7]

3. Fri bevægelighed for personer – etableringsfrihed – fri udveksling af tjenesteydelser – arbejdstagere – anerkendelse af erhvervsmæssige kvalifikationer – direktiv 2005/36 – generel ordning for anerkendelse af uddannelsesbeviser – adgang til arkitekterhvervet – begrebet »specifikke og særlige årsager« – rækkevidde

[Europa-Parlamentets og Rådets direktiv 2005/36, art. 10, litra c)]

4. Fri bevægelighed for personer – etableringsfrihed – fri udveksling af tjenesteydelser – arbejdstagere – anerkendelse af erhvervsmæssige kvalifikationer – direktiv 2005/36 – generel ordning for anerkendelse af uddannelsesbeviser – begrebet arkitekt – kriterier

[Europa-Parlamentets og Rådets direktiv 2005/36, art. 10, litra c)]

Sammendrag

1. Jf. afgørelsens tekst.

(jf. præmis 26)

2. Artikel 10, litra c), i direktiv 2005/36 om anerkendelse af erhvervsmæssige kvalifikationer, som ændret ved forordning nr. 279/2009, skal fortolkes således, at en ansøger, der ønsker at drage fordel af den generelle ordning om anerkendelse af uddannelsesbeviser som fastsat i direktivets afsnit III, kapitel I, ud over at være i besiddelse af et uddannelsesbevis, som ikke er opført i bilag V, nr. 5.7.1, til dette direktiv, ligeledes skal godtgøre, at der foreligger »specifikke og særlige årsager«.

(jf. præmis 38 og domskonkl. 1)

3. Artikel 10, litra c), i direktiv 2005/36 om anerkendelse af erhvervsmæssige kvalifikationer, som ændret ved forordning nr. 279/2009, skal fortolkes således, at begrebet »specifikke og særlige årsager« i denne bestemmelses forstand henviser til de omstændigheder, på grund af hvilke ansøgeren ikke er i besiddelse af et uddannelsesbevis opført i bilag V, nr. 5.7.1, til direktivet, dog således, at ansøgeren ikke kan påberåbe sig den omstændighed, at vedkommende er i besiddelse af de erhvervsmæssige kvalifikationer, som i oprindelsesmedlemsstaten giver adgang til et andet erhverv end det, som den pågældende ønsker at udøve i værtsmedlemsstaten.

De »specifikke og særlige årsager« kan i øvrigt omfatte såvel omstændigheder, der vedrører mulige institutionelle og strukturelle hindringer, som følger af den konkrete situation i den pågældende medlemsstat, som omstændigheder, der vedrører ansøgerens personlige situation.

(jf. præmis 43 og 45 samt domskonkl. 2)

4. Artikel 10, litra c), i direktiv 2005/36 om anerkendelse af erhvervsmæssige kvalifikationer, som ændret ved forordning nr. 279/2009, skal fortolkes således, at begrebet »arkitekt« i denne bestemmelse skal fastlægges, henset til lovgivningen i værtsmedlemsstaten, og at bestemmelsen ikke nødvendigvis stiller krav om, at ansøgeren er i besiddelse af en uddannelse og en erfaring, som ikke alene omfatter tekniske aktiviteter inden for byggeplanlægning, tilsyn med bygge- og anlægsarbejder og bygværker, men ligeledes aktiviteter på området for kunstnerisk skabende arbejde og byplanlægning, økonomi og i givet fald bevaringsværdige bygninger.

(jf. præmis 51 og domskonkl. 3)